În ultimele 24 de ore, patru copii şi-au pierdut viaţa în diferite circumstanţe. Inspectoratul General al Poliţiei trage un semnal de alarmă şi atenţionează părinţii, reprezentanţii legali, turorii şi curatorii să manifeste mai multă responsabilitate şi grijă.

Este vorba despre cazuri care au avut loc în ultimele 24 de ore: În raionul Criuleni un minor în vârstă de 10 ani aflându-se pe terenul de joacă pentru copii, a declanşat o grenadă , iar ca urmare acesta a decedat, iar un alt minor în vârstă de 11 ani se află în stare gravă. În sectorul Râşcani al capitalei, un copil vârstă de 4 ani a murit, după ce a căzut în gol de la etajul şase al unui bloc locativ. O altă tragedie s-a produs în raionul Râşcani, o minoră în vârstă de 11 ani, deplasându-se cu bicicleta a fost tamponată de un automobil , iar în urma traumelor primite a decedat pe loc. În oraşul Leova, un copil de 13 ani a plecat la rîu şi s-a înecat.Inspectoratul General al Poliţiei vine cu un apel către părinţi, reprezentanţii legali, tutori şi curatori să manifeste multă responsabilitate, vigilenţă şi grijă asupra copiilor, pentru a-i proteja de pericole, cum ar fi: accidente rutiere, incendii, înecuri, deflagraţii sau electrocutări.De asemenea, ţineţi cont de următoarele-nu lăsaţi copiii fără supraveghere;-îndemnaţi copiii să nu se joace pe drumurile publice sau în apropierea acestora, ci doar în locurile special amenajate în acest sens, unde nu circulă maşini, cum ar fi: parcuri, terenuri de sport, curtea şcolii sau a grădiniţei;-învăţaţi copiii să traverseze strada numai pe trecerea de pietoni şi doar la culoarea verde a semaforului;-monitorizaţi copiii ca în timpul jocului să nu utilizeze obiecte periculoase pentru viaţa şi sănătatea acestora;-nu admiteţi ca să intre în apele lacurilor sau râurilor fără a fi însoţiţi de o persoană matură.Dacă aveţi nevoie de ajutor, adresaţi-vă la orice poliţist sau apelaţi la numărul unic de urgenţă 112 disponibil de pe orice dispozitiv fix sau mobil.